Mme ke ka ntlhayang fa dinku di amogelwa ke Kgosi mme a di phuthela kafa letlhakoreng la moja? “Gonne ke le ka nna tlala,” Kgosi e araba jalo, “me loa mpha diyō: ke le ka nna lenyōra, me loa nnosa: ke le ka nna moeñ, me loa nchola: Ke ne ke sa apara, mme loa nkapesa: ke ne ke bobola, me loa ntekola: ke ne ke le mo tluñ ea kgolegèlō, me loa tla kwa go nna.” 14 Ka tsela e e tshwanang mo masimologong a lekgolo la bo20 la dingwaga, go ne go na le dilo di le mmalwa tse Bakeresete ba boammaaruri ba neng ba solofetse gore di tla direga malebana le ‘metlha ya bofelo,’ mme ba ne ba le phoso. (2 Tim. 3:1) Ka sekai, ka ngwaga wa 1914, bangwe ba bone ba ne ba akanya gore ba tloga ba tseelwa kwa legodimong. Fa se ba neng ba se solofetse se ne se sa diragadiwe ka yone nako eo, go boa gape ba tlhatlhoba Dikwalo ka tlhoafalo go ne ga ba thusa go lemoga gore go ne go sa ntse go na le tiro e kgolo ya go rera e e tshwanetseng go dirwa. (Mar. 13:10) Ka jalo, ka 1922, J. F. Rutherford, yo ka nako eo a neng a eteletse pele tiro ya go rera, o ne a raya ba ba neng ba le gone kwa kopanong ya ditšhabatšhaba kwa Cedar Point, Ohio, U.S.A. a re: “Bonang, Kgosi e a busa! Lona lo baemedi ba yone ba ba e itsiseng. Ka gone, itsiseng, itsiseng, itsiseng, Kgosi le bogosi jwa yone.” Fa e sa le ka nako eo, batlhanka ba ga Jehofa ba motlha wa gompieno ba itsewe e le bareri ba “dikgang tse di molemo tsa Bogosi.”—Math. 4:23; 24:14.